da ca da en en da da sv da da nb da da sk da da da uk da en de da da da en da de id nb da da da da en da da da da da da da da da da da da da da da da da da da en da da da da da da da da da da da da da da da da da da da da da da da da da en da da da da da da da da da da da da da fr da ro da da da da da da da de da da da da da da da da da da da nn da da da da da da da da da da da da da da da da da da da da da da da da da da da da da da da da da da da da da da da da da da da da da sv da da da da da da da da da ro da da da da da da da da da de da en da de da da da da da
FÅ MENTALT OVERSKUD, INDRE FRED OG FYSISK VELVÆRE
Er der overskud på din arbejdsplads?
Kunderne fortæller om O Sense®
Disse artikler er skrevet for at bringe fortællinger fra O Sense® direkte ud til dig. Artiklerne er skrevet på LinkedIn og udkommer hver uge. Du kan abonnere på artiklerne, så du får dem direkte i indbakken sammen med en video om ugens emne – klik her. Vi ønsker dig rigtig god fornøjelse og håber, artiklerne kan inspirere dig.
Hvis du vil lykkes, så skal hver fiber i din krop konstant have fokus på målet. Du skal koncentrere hele din bevidsthed om at komme derhen. Husk at holde øje med hvor langt du er nået. Så kan du være sikker på, at du punkterer overskuddet og skaber din største fiasko.
Ting er bare ting. Oplever du dem som noget andet, er det dig selv, der har situationsstemplet dem med den tolkning, dit ståsted giver dig.
De fleste af os er rent ud sagt elendige til at beskrive os selv. Enten sigter vi for lavt eller for højt. Hvorfor sker det? Og hvordan kan du kortslutte dig selv, ramme mere præcist og skabe overskud på samme tid?
Hvorfor i alverden reagerer de slet ikke? Hvad sker der for dem? Sig mig, er de døve og blinde? Nogle gange kan andre reagere fuldstændig upassende … eller slet ikke. Måske har du oplevet, at det kan give anledning til store frustrationer og drænende skænderier.
Tænker du; “Sikke noget sludder … man kan ikke styre tanker.” Så har du i mit perspektiv både fuldstændig ret og er så langt fra sandheden, som man overhovedet kan komme.
Har du lagt mærke til, at du lynhurtigt og ubevidst bedømmer andre mennesker, så snart du ser dem? Og at din bedømmelse ofte er helt forkert og kan få fatale konsekvenser?
Når du er presset, og følelserne har kapret dig, er det, som om situationen har taget dig som gidsel. Men sådan behøver det ikke være. Se her hvordan du kan frigive dig selv.
Lyder det lidt underligt, at det kan hjælpe dig med at tage dig sammen? Måske, men så læs endelig videre. Måske kan dine ekstreme tanker også få dig til at smile og derved booste dit overskud nok til, at du kan agere?
Hvordan er dine sekunder? Drøner de derudaf, mens du klamrer dig til ryggen af dem, eller er de rolige og fulde af muligheder? Og tænker du nogensinde over, at det er dig, der skaber dem? Samt hvordan du kan omskabe dem?
Kender du det, når andres ideer og tanker gør dig hamrende irriteret? Har du også mærket den der ubehagelige smag i munden, når du godt ved, at du har overreageret? Så giver jeg dig her de ting, som jeg selv gør – og som får min irritation vendt til inspiration.
At du mister overskuddet, kan være lige præcis det skub, situationen har brug for. Derfor er det så vigtigt altid at respektere dig selv og dine ressourcer i nuet.
Er du opmærksom på dit behov for at sende dit hårdt erhvervede overskud ud i verden som en boomerang? Har du husket at registrere, om det er dit valg eller måske bare en vane? Og hvad gør du så bagefter?
Kan du mærke, når noget er mere rigtigt for dig end noget andet? Og tager du vare på at sigte efter det, du mærker? Eller træder du til side og lader de andre fylde i stedet for?
Har du prøvet at drøne rundt fra den ene ting til den anden i alt for højt tempo? Så skulle du måske overveje at slippe viskestykket. Undrer du dig over, hvordan i alverden det kan hjælpe dig? Så fortsæt endelig. Der er en AHA fornemmelse indlagt.
Når du skal gøre noget godt, kan du blive indfanget af lyset på den lamborghini, du ville ønske, du havde. Og uanset hvor gode og velfungerende køretøjer, du har lige nu, vil ingen af dem derefter kunne måle sig med dine tanker. Hvordan påvirker det mon din evne at ‘køre’ overskuddet til en topplacering?
Spil skak med livet
Hvad gør du, når tingene ikke lykkes? Når de skal lykkes? Sætter du himmel og jord i bevægelse i et forsøg på at virkeliggøre dine forventninger til dig selv, andre og situationen? Så er det muligt, at du misbruger dig selv i stedet for at spille skak.
At håndtere travlt med travlt på
Oplever du dage og uger med så mange ting, der skal gøres, at du er ved at kaste håndklædet i ringen? Så er der her nogle tips til, hvad du kan gøre for at undgå, at alt overskuddet forsvinder, og du falder om på sofaen.
Byg en bro af saltlakrids
Hvis du elsker saltlakrids, så prøv lige at lade som om, du putter en af dine favorit lakridser i munden. mærk, hvad der sker? Jeg vil vædde med, at din mund begynder at producere mundvand. For din hjerne genskaber via en kemisk cocktail fornemmelsen af at spise lakrids. Hvordan du kan drage nytte af det?
Hvor ligger din tidslinje
Måske har du aldrig stillet dig selv det spørgsmål? Det burde du måske, for det kan have en stor indvirkning på din arbejdsdag, dagligdag og dit humør.
Jeg har arbejdet konkret med min selvsnak og har opdaget, at i det øjeblik, jeg formår at gøre den positiv, så forsvinder den. Det har overrasket mig, hvor meget den før i tiden har tynget mig ned. Hvordan har din selvsnak det? Hvordan påvirker den dig?
Træn med din hjerne
Træner du med din hjerne? Måske tænker du, hvorfor i alverden skulle jeg bruge tid på det? Det burde du gøre, fordi det er din hjernes dagsform, der afgør, om du reagerer tålmodigt og lyttende, eller om du farer op i det røde felt.
Hvordan kan dine specifikke forventninger blive til en fælde, du omhyggeligt selv sætter op – for derefter selv at falde i den og være fanget?
Sådan undgår jeg stress
Når du agerer, gør du det på baggrund af dine egne værdier. Arbejder du et sted, hvor de har andre værdier og ikke vil adoptere dine? Så husk, at du har valgt lige præcis disse værdier, for de passer til dig.
At flytte rundt på andre
I årevis har jeg forsøgt at flytte rundt på andre og forandre deres meninger, selvom det aldrig nogensinde er lykkedes for mig. Jeg har under disse forsøg dog haft stor succes med at punktere mit eget overskud gang på gang på gang. Nu har jeg endelig lært at gøre noget helt tredje.
Hvad gør du med alt det, du går og drømmer om? Nyder du bare at tænke på det, eller har du lyst til at omsætte det til virkelighed? Og hvordan reagerer du på andres drømme?
Stregen er da lige her
Læs hvor store konsekvenser det kan have for alle, når du for et øjeblik glemmer, at de andre ikke er dig. Selvom dette faktum er indlysende, glider det ofte i baggrunden, når hverdagens opgaver skal løses.
Virkeligheden er lige nu
Kan du ærgre dig over ting, der ikke blev? Irritere dig over møder, der blev aflyst eller ikke gik som planlagt? Hidse over opgaver, der kommer på tværs? Så går du virkelig glip af noget stort. For så distraherer du nemlig din opmærksomhed fra at lægge mærke til alle de nye muligheder, der opstår.
At luge uønskede tanker
Vidste du, at man kan luge sine uønskede tanker væk? Når du opdager en tanke, der forstyrrer eller irriterer dig, kan du bukke dig ned og hive den op ved roden. Så har du mulighed for i stedet at plante en anden tanke, der gør dig i godt humør.
Går du og tror, at dit overskud er en lille lidt ligegyldig ting i din hverdag? Ja, så er der ikke styr på størrelsen. For når det føles, som om dit overskud forsvinder, så står det faktisk bag din ryg og styrer dig.
Ville det ikke være skønt, hvis du kunne lave en gennemgang af dit samarbejde? Finde ud af, hvor det er, at overskuddet ryger ud gennem de usynlige sprækker? Og hvad du mon selv kan gøre, for at tætne dem? Det giver jeg et bud på her.
Går du glad på arbejde?
Jeg troede, jeg gjorde, indtil en kollega kastede et eneste blik på mig og sagde: “Nåhh, det er ikke en god dag, hvad?” Den sved. Følte mig afklædt og med endnu mindre overskud. Og hvad gør man så …?
Du bruger al din tid inde i dig, og kommer derfor til at tro, at det, der er indlysende for dig også er det for andre. Men de andre har behov for dit indre guld – og det kan være særdeles gavnligt at fortælle om det i stedet for at vente på, at der måske bliver spurgt efter det.
Når alting er for meget. Julen presser sig på, coronaen raser på fulde blus, og dit overskud naturligt nok forsvinder, kan du fremkalde din tidligere succes. Det er den letteste måde, du kan skabe overskud på igen.
NHvordan kan du definere dig som det, der skete med dig? Det spørgsmål fik mig til at opdage, at et voldeligt overfald længe havde fået mig til at definere mig selv som et nederlag.
Sådan punkterer du sælgeren
Altså din indre sælger, der skal sikre dig, at flest mulige af dine ideer, ønsker og forventninger bliver til virkelighed. Du gør det garanteret mange gange om dagen uden at registrere det. Læs med her, hvad du skal være opmærksom på.
Så pas på dig selv
Kan du blive ramt af, hvorfor sker det her for mig? Hvorfor bliver de andre ved med at overtræde mine grænser? Så er det eneste rigtige rent faktisk at beskytte sig selv ved at sige; STOP!
Elsk din indre kritiker
Kan du pludselig blive vældig kritisk og måske have svært ved at forstå, hvor det kommer fra? Så kan du lære at opdage, hvornår kritikeren begynder at støje – og så bruge budskaberne konstruktivt i stedet for at overøse andre med dem.
Når andre mangler overskud og opfører sig ‘helt urimeligt’ så lad være med at straffe dem. Du risikerer at flytte dem endnu længere væk fra forståelsen af, hvordan de behandler andre.
Går du uden gang stativ
Støtter du dig op ad analyser eller læner du dig ind i dig selv, når du skal finde ud af, om noget er en god ide? Hvilken påvirkning har de to metoder egentlig på dig og din sundhed? Undrer du dig over, hvad jeg mener med det, så læs med her.
Er du tit i tvivl
Fylder tvivlen meget i din hverdag? Eller går glæden alt for hurtigt over, når du har opnået noget? Så kan det være, at du er kommet til at gå efter at tilfredsstille de andres forventninger i stedet for dine egne. Det er ikke sundt for dig i længden.
Rør virkeligheden – du kan ikke andet
Det er noget af det mest spændende, men også noget af det, vi kan skændes om, slås om og bekrige hinanden på grund af. For der findes ikke en urørt virkelighed i menneskenes verden.
Døren til det uforståelige
Tit smækker vi døren i, når noget bliver uforståeligt for os. Vi trækker os eller går i forsvar og afviser derved muligheden for at blive klogere. Ofte er det din egen vækst, du går glip af.
Er du hårdkogt eller rå
Har du meget overskud eller lidt? Kan du selv mærke forskellen? Hvad gør du for at give din viden videre til dem, du samarbejder med? Og hvorfor sammenligner jeg mon dit og andres overskud med et hårdkogt eller et råt æg?
Pas på målet – det kan tage dit overskud
Mange gange er vi så fokuserede på de mål, vi har sat os, at vi ikke er til stede i nuet. Hver gang vi har nået et mål, skynder vi os at sætte et par nye i stedet. Og hvad gør det ved dig og ved dit overskud? Ja, det punkterer begge dele.
Butler og ternet ninja
Kan du mærke, når der er flimmer i kommunikationen? Når andres toneleje, ansigtsudtryk og kropssprog ikke passer sammen. Og kan du mærke, hvis du selv siger nogle andre ord, end dem du har mest lyst til at sige? Hvis du er ternet ninja indeni og butler udenpå.
Vend det på hovedet
Hvorfor i alverden skulle du bruge tid på at anerkende dig selv og alle andre for selv den mindste ting? Fordi det giver meget mere overskud at vende den irriterede attitude på hovedet.
Klip den ikke over
Kommer du til at klippe en relation over, fordi du ikke har styr på dit overskud? Eller har du prøvet, når andre pludselig ‘har glemt’ eller ‘ikke genkender’ dig? Så ved du, at det er som at få en spand iskoldt vand i hovedet.
Hvem sætter dine forhindringer
Min påstand er, at det er dig, der sætter de allerfleste forhindringer op for dig selv. Specielt når det er opgaver, du ikke er vild med. Læs hvilken forskel det har gjort for mig at opdage det.
Det geniale ved spejlinger er, at de kan bruges til at gøre folk opmærksomme på, når de mister overskud. Når de gør en ting og tror, de gør noget andet. Forestil dig lige, hvor genialt det ville være, hvis andre fortalte dig, når du gjorde det? For det gør du.
Fremtiden sletter dit overskud
Når et af dine ønsker går i opfyldelse… når noget lykkes… når andre roser dig… hvor lang tid er du så glad? Hvor lang tid kan du mærke overskuddet og glæden fylde din krop? En time? En dag? Og ved du, hvorfor du så hurtigt holder op med at registrere det?
Hvad nu hvis din fortid ikke er noget du forlader? Og din fremtid ikke er noget, du går ind i? Hvis du vipper din tidslinje, så den ikke er vandret men i stedet lodret, bærer du begge dele med dig hele tiden. Det har klare fordele for dig og dit overskud.
Bekymringer er ekstremt effektive
At gå rundt og bekymre dig om noget, er nok det mest effektive du overhovedet kan gøre. Det har en lynhurtig og vedvarende effekt på dit personlige overskud og på dit fysiske velvære. Og alligevel er det ikke sikkert, at du har lyst til at byde bekymringerne velkommen i din hverdag. Lyder det selvmodsigende?
Vidste du, at du kan bruge dit overskud i stedet for et sikkerhedsnet? Eller rettere så kan masser af overskud sørge for, at du ikke har behov for et sikkerhedsnet. Hvis du altså tør at træde nye veje kun hjulpet på vej af dit eget overskud.
Når du bliver ramt i solar plexus
Man skulle tro, at solar plexus reagerede ens hos alle mennesker. Men det er meget forskelligt, hvad der rammer os lige der. Forskelligt, hvad der kan tage pusten fra os og få os til at knække sammen. Er du opmærksom på denne forskellighed?
Du skal lytte for at kunne se
Vil du gerne kunne se dig selv? Så er det ikke nok at kigge ind i spejlet. Næh, så skal du have overskud til at lytte. For det er gennem andre folks udsagn og oplevelser af dig, at du får en chance for at se et glimt af dig selv.
Overskud gør dig sikker
Vil du gerne føle dig sikker i din sag? Så sørg for at have masser af overskud. For overskuddet hjælper dig med at registrere, hvordan du har det. Og husk så at lytte til dine egne registreringer.
Vil du gerne hjælpe andre? Så skal du måske til at lytte på en anden måde. For er du klar over, at når andre reagerer på en måde – som for dig er fuldstændig urimelig – så kan det være et fortvivlet råb om hjælp?
Og den afslører det for resten af verden … en af de andre siger noget idiotisk. Du kigger over på hende overfor dig. Du ved, at hun tænker det samme. Men ved du, at alle andre kan se, at dit overskud lige forsvandt et øjeblik?
Styr dit indre barometer
Kan du se viseren på dit indre barometer? Se, hvor peger den hen? Og vil du gerne have et værktøj til at styre dens retning? Så den oftere peger på overskud og godt humør? Forestil dig lige, hvilken forskel det ville kunne gøre for dig.
Hvordan fungerer din netværksmuskel
Er du en af dem, der kun føjer folk, du kender i virkeligheden, til dit netværk? Eller er du en, der nyder at stikke hovedet ind i andres virkelighed og blive klogere. Lytte til alle de meninger, der findes.
Kan du se det
Når jeg læner mig til bage i stolen og tier. Er det så, fordi jeg er enig? Eller tænker jeg, hold nu kæft en idiot? Det er bitte små fysiske signaler, der røber, hvad der sker i vores tanker. Kan du se forskel på dem? Og hvad kan du ellers gøre?
Stop så den lyd
Lyde har en evne til at trænge ind og effektivt underminere vores overskud og vores evne til at koncentrere os. Nogle gange levner lydene os ikke plads til at være. Og det er vigtigt at tage alvorligt – også selvom du selv kan lukke lyden ude.
Kroppen holdes i spændetrøje
Hvis du ikke er så vild med online møder som fysiske møder, er det fordi, der er en helt naturlig årsag. Din krop og dermed dit overskud har det, som om de bliver påtvunget en snærende spændetrøje.
Verdens ledere misunder dig denne evne
Vidste du, at du hver eneste dag går rundt og praktiserer noget, som de fleste regeringer over hele verden gerne ville kunne gøre dig efter?
Stik mig så den prop
Nogen har fjernet proppen, så dit overskud render hastigt ud. Kender du den fornemmelse? Så vil du sikkert gerne vide, at du faktisk render rundt med proppen i din lomme.
Har du oplevet at få en på kassen rent verbalt i en samarbejdssituation? At andre har skåret rammerne så skarpt til, at der ikke er plads til dig? Og måske får du lige et par gentagelses-stød, så du bliver liggende.
Lad dit overskud befri dig
Det perspektiv, du har på alting, er fastsat af dit personlige overskud. Men heldigvis kan du selv lære at ændre på dit overskud og dermed også lære at se verden fra et helt nyt perspektiv.
Mål overskuddet på din generøsitet
Du kan måle dit overskud via din generøsitet. Er der langt mellem likes og komplimenter, er det fordi det er lavt. Hvad ville der ske, hvis du ikke lod overskuddet bestemme?
Hvordan i alverden kan de klare alt det? Tænker du nogle gange sådan om andre? Så får du her et fif. Der findes et uudtømmeligt hav af tanker. Og din opmærksomhed fungerer som et spotlight.
Bliver du også ramt af træningstræthed? Tænker du … åhhh nej, ikke mere, jeg skal træne og gøre. Så forstår jeg dig fuldt ud. Men det er ligesom, hvis du satte dig i din bil uden at dreje tændingen.
Vidste du, at din indre bartender smuglytter til alle dine tanker? Ja, han tolker faktisk dit overskud og de tanker, det skaber. Og så mixer han en tilsvarende kemisk cocktail og sender den ud til dine 50 millioner celler.
Behovet for at forskanse sig bag en mur, når der ikke er overskud, er naturligt og sundt. Men samtidig kan forskansningen forhindre dig i at registrere, hvordan du har det. Jeg brød sammen af det.
Lær at aflæse konteksten
Nogle gange bliver dit overskud punkteret. Andre gange får du masser af det. Det er fordi, dit overskud er afhængig af den kontekst, du befinder dig i. Så hvilken kontekst gør hvad for lige netop DIG.
Nysgerrigheden er din dåseåbner
Forestil dig, at dit overskud er væk. Og du derfor er lukket inde i en lille konservesdåse, hvor du næsten ikke kan få vejret. Så kan du bruge dit overskud som dåseåbner.
Kroppen kan ikke lyve
Har du prøvet at beslutte dig for noget – og opdage, at det var en fejl? Selvom ting lyder gode, behøver de ikke være gode for dig. Hvordan kan du opdage, om noget er rigtigt for dig?
Hvad gør du, hvis der er hul i benzintanken på din bil? Ja, du kører den til mekanikeren og får ordnet den. Hvad gør du, hvis dit overskud er punkteret? Knokler for at fylde mere og mere overskud på?
Alle elsker en vinder. Men hvordan få du jackpot med din kommuni-kation? Og kan du bruge dit overskud til det? Ja, i høj grad. For at få succes, skal du være troværdig. Det hjælper overskuddet dig med.
Når du registrerer et umiddelbart nej til andres forslag, så aktiverer du fjernbetjeningen til dit indre rullegardin. Så er det faktisk slut med at høre efter. Og det er sjældent den bedste vej til samarbejde.
Tanker er ikke toldfri
Dine tanker har betydning for, hvordan dine celler arbejder. Dine tanker er afgørende for, hvor gode dine celler er til at kommunikere med hinanden. Så arbejd med dine tanker og styrk dine celler.
O Sense® v. Caroline Heerup, Tømmerupvej 28, 4440 Mørkøv, tlf. nr. +45 6052 0853, mail info@osense.dk
Vi anvender cookies for at sikre, at vi giver dig den bedst mulige oplevelse af vores website. Hvis du fortsætter med at bruge dette site, vil vi antage, at du er indforstået med det.Ok